《闲居咏怀集陶二首 其一》
明代·江源

穷居三十载，弊庐何必广。依依墟里烟，孟夏草木长。

园林无俗情，虚室绝尘想。开径望三益，奇文共以赏。

抚已有深怀，洙泗辍微响。有酒不肯饮，零落同草莽。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。